Lietuvos Respublikos ambasada Kroatijos Respublikoje, Juodkalnijai, Kosovo Respublikai ir Šiaurės Makedonijos Respublikai
Aktualios ekonominės informacijos suvestinė

2026 m. rugsėjo mėn.

	Data
	Pateikiamos informacijos apibendrinimas
	Informacijos šaltinis

	Bendra ekonominė informacija

	09-10
	Kroatijos Ministras Pirmininkas Andrej Plenković pristatė 11-ąjį paramos paketą, kurio bendra vertė siekia beveik 260 mln. eurų. Pagrindinis tikslas – sušvelninti augančių elektros, dujų, šildymo ir degalų kainų poveikį gyventojams bei verslui. Didžiausia dalis – 126,4 mln. eurų skiriama elektros kainų priemonėms, 43,7 mln. eurų – dujų ir šildymo kainoms bei 54,6 mln. eurų – pažeidžiamiems energijos vartotojams. Vyriausybė taip pat tęsia 100-to pagrindinių produktų kainų kontrolę ir planuoja naują nuomos būsto įstatymą, kuris ribotų nuomos kainų didinimą iki vieno karto per metus. 
	Vlada predstavila 11. paket mjera pomoći građanima i gospodarstvu - HRT


	09-15
	Kroatijos vartotojų kainos rugpjūtį, palyginti su tuo pačiu praėjusių metų mėnesiu, buvo 4,2 proc. didesnės, pranešė Valstybinė statistikos tarnyba. Labiausiai išaugo transporto kainos (13,5 %), būstas, komunalinės paslaugos ir energija (10,8 %), restoranai ir apgyvendinimas (6,1 %). Bendrai energijos kainos padidėjo 17,6 %. Su kainų pakilimu baigėsi tris mėnesius trukusi infliacijos sulėtėjimo tendencija. Pažymima, kad naftos kainų šokas gali vėl kelti infliaciją virš 5 %, ypač per kuro, transporto, maisto ir paslaugų kainų kilimą.
	DZS objavio nove podatke o inflaciji: Prijevoz i režije najviše poskupjele | tportal

	09-15
	Naujausiose rudens makroekonominėse prognozėse Kroatijos nacionalinis bankas numato, kad šiais metais Kroatijos bendrojo vidaus produkto (BVP) augimas sieks 2,4 proc.  Taip pat prognozuojama, kad infliacija sulėtės iki šiek tiek daugiau nei keturių procentų, bendras darbo užmokesčio augimas sieks 8,3 procento. Po silpno augimo per pirmuosius šešis šių metų mėnesius prognozuojama, kad 2026 m. antroje pusėje ekonominė veikla sustiprės – tikimasi mažmeninės prekybos ir pramonės gamybos atsigavimo, toliau sparčiai augančių pajamų, susijusių su stipria darbo rinka, taip pat numatomo intensyvesnio ES lėšų panaudojimo iki metų pabaigos.
	Jesenske makroekonomske prognoze HNB-a: Rast BDP-a ove godine 2,4 posto - HRT

	09-21
	Ekonomikos ministras Ante Šušnjar rugsėjo 21 d. pareiškė, kad šiuo metu rengiamas modelis, skirtas įvesti kasdienį naftos produktų kainų nustatymą, vietoj dabar taikomo nustatymo kas septynias dienas. Pažymėta, kad Vyriausybė taip pat svarsto „plaukiojančio“ PVM mechanizmą ir dėl to buvo iš dalies pakeistas PVM įstatymas. Ministras teigė, kad, nepaisant kainų kilimo, Kroatijoje vis dar galima įsigyti pigiausią dyzelinį kurą visame regione, nors šiuo metu dyzelinio kuro kainos yra pasiekusios istorinę aukštumą.
	Šušnjar: Razrađuje se model dnevnog formiranja cijena naftnih derivata - Novi list

	09-24
	Ministras pirmininkas Andrej Plenković teigė, kad Kroatija mato dideles galimybes naujoms JAV investicijoms. Niujorke vykusiame Kroatijos ir JAV ekonomikos forume jis nurodė energetiką, duomenų centrus, IT, farmaciją, žemės ūkio ir maisto pramonę bei infrastruktūrą kaip pagrindines investicijų sritis. A. Plenković taip pat patvirtino planus dėl didelio duomenų centro, Pietų dujų jungties su Bosnija ir Hercegovina bei Kroatijos eksportuotojų ir JAV įmonių bendradarbiavimo. 
	Plenković: Hrvatska vidi prostor za nova američka ulaganja - HRT

	09-30
	Rugsėjo 28–30 d. vyko Zagrebo miesto įmonių grupės „Zagrebački holding“ ir viešojo transporto įmonės ZET darbuotojų streikas, dėl kurio beveik visiškai buvo sustabdytas viešasis transportas, smarkiai apribotas komunalinių atliekų išvežimas. Profesinės sąjungos streikavo, reikalaudamos geresnių atlyginimų ir darbo sąlygų, tačiau susitarimo su darbdaviu ir miesto valdžia pasiekti nepavyko. Rugsėjo 30 d. Zagrebo apygardos teismas streiką pirmosios instancijos sprendimais pripažino neteisėtu, todėl jis buvo nutrauktas, o spalio 1 d. viešasis transportas ir atliekų surinkimas grįžo prie įprasto režimo.
	Tramvaji i autobusi voze, na ulicama su i kamioni Čistoće - HRT

	Energetika, transportas, susisiekimas, klimato kaita, žaliosios technologijos

	09-07
	Naujoji Kroatijos elektroninė kelių rinkliavos surinkimo sistema „Crolibertas“ gali būti neparuošta iki numatytos paleidimo datos – 2027 m. kovo 1 d. Sistema skirta tradicinius greitkelių rinkliavos postus pakeisti sistema be užtvarų, kuri automatiškai registruoja transporto priemones ir elektroniniu būdu nuskaičiuoja rinkliavas. Terminu abejoti pradėta po to, kai buvo panaikintas sprendimas dėl rangovo atrankos. Rangovas turėjo kurti pagrindinę vartotojams skirtą sistemos programinę įrangą, įskaitant mobiliąją programėlę ir internetinį portalą.
	Jutarnji list - Rampe su 1. ožujka trebale otići u povijest. Sada je rok upitan zbog razloga koji zvuči poprilično nevjerojatno

	09-07
	Zagrebo oro uoste nusileido pirmasis „Air China“ lėktuvas, pradėjęs naują reguliarų susisiekimą tarp Pekino ir Zagrebo per Bukareštą. Skrydžiai bus vykdomi tris kartus per savaitę visus metus, įskaitant žiemos sezoną, kelionė trunka apie 14 valandų. Naujas maršrutas vertinamas ne tik kaip postūmis Kinijos turistų srautams į Kroatiją, bet ir kaip galimybė stiprinti verslo ryšius. 
	Much More Than Tourism: Croatia's New Zagreb-Beijing Connection - Total Croatia

	09-23
	Spalio 1–10 d. Kroatijos Krko SGD terminale atliekami techninės priežiūros darbai, kurių metu SGD tanklaiviai negalės iškrauti krovinio, o iš terminalo į perdavimo sistemą dujos nebus tiekiamos. Vyriausybė pasirengė šiam sustabdymui skubiai įsigydama papildomų dujų ir padidindama atsargas „PSP Okoli“ saugykloje. Iki rugsėjo 17 d. „Okoli“ talpyklos užpildymas pasiekė 80,8 %, palyginti su vos 45 % liepos 1 d., todėl Kroatija atsidūrė tarp ES šalių, kuriose dujų atsargų lygis yra aukščiausias. Krko terminalas yra strategiškai svarbus, nes per jį tiekiama maždaug 66–70 % Kroatijos metinio dujų importo. Jo talpa neseniai buvo padidinta nuo 3,9 iki 6,1 mlrd. kubinių metrų.
	Jutarnji list - Krčki LNG terminal uoči sezone grijanja ide u remont, Vlada osigurala zalihe plina u PSP-u Okoli

	Turizmo sektorius 

	09-16
	Per pirmus aštuonis 2026 m. mėnesius Kroatija sulaukė 17,5 mln. turistų ir 90,5 mln. nakvynių – abu rodikliai augo apie 1 %. Nors turizmo ministras Tonči Glavina spaudos konferencijoje pateikė oficialius skaičius kaip „stabilius rezultatus ir nežymų augimą“, žiniasklaida pažymi, kad pasikeitė turistų elgsena, o bendras turistų srautas stagnuoja. Ypač žiniasklaidoje pabrėžiamos trumpesnės viešnagės ir atsargesnis turistų išlaidavimas.
	Tourism Results: Stagnation of Overnight Stays and Shorter Guest Visits – Lider Media

	Moksliniai tyrimai, eksperimentinė plėtra ir inovacijos 

	09-16
	Kroatija nukrito į 46 vietą pasauliniame inovacijų indekse. Pagal 2026 m. Global Innovation Index Kroatija užėmė 46 vietą iš 139 šalių, palyginti su 40 vieta 2025 m. Pirmą vietą užima Šveicarija jau 16-tą kartą iš eilės, po jos seka Švedija ir JAV. Kroatija taip pat nukrito keliuose palyginamųjų grupių reitinguose: 40 vieta tarp 54 dideles pajamas turinčių šalių, palyginti su 37 vieta 2025 m.; 28 vieta tarp 39 Europos šalių, palyginti su 26–27 vieta per pastaruosius dvejus metus. Atsižvelgiant į BVP lygį, Kroatijos inovacijų rodikliai dabar yra žemesni nei tikėtasi, o 2025 m. jie atitiko lūkesčius.
	Tourism Results: Stagnation of Overnight Stays and Shorter Guest Visits – Lider Media

	09-29
	Įmonė „Verne“ grąžins 89,7 mln. eurų ES lėšų, skirtų jos „robotaxi“ projektui. „Verne“ neįvykdė visų įsipareigojimų, numatytų sutartyje su Kroatijos centrine finansų ir sutarčių agentūra (CFCA). Paskutinę termino dieną „Verne“ pateikė prašymą grąžinti lėšas, neprašydama papildomo finansavimo. Remiantis CFCA aiškinimu, tai reiškia, kad bus grąžintos visos iki šiol išmokėtos lėšos. Projektas oficialiai baigėsi 2026 m. rugpjūčio 30 d., o galutinis jo rezultatų vertinimas bus atliktas po to, kai valdžios institucijos peržiūrės visą dokumentaciją.
	Tvrtka Vern Mate Rimca vraća sav dodijeljeni novac - 89,7 milijuna eura - HRT

	Juodkalnija

	09-03
	Preliminariais duomenimis, Juodkalnijos BVP 2026 m. antrąjį ketvirtį, palyginti su tuo pačiu 2025 m. laikotarpiu, išaugo 3,8 proc. Augimą skatino padidėjusios privačios vartojimo išlaidos, eksporto augimas. Turizmo sektorius taip pat išliko stiprus – per pirmuosius septynis mėnesius atvykusiųjų skaičius padidėjo 7,8 %, o nakvynių skaičius – 8 %. Užimtumas padidėjo 5 %, o registruotas nedarbas sumažėjo iki 7,62 % lygio.
	Ministry of Finance: 3.8% growth confirms strong momentum for Montenegrin economy - CdM

	09-12
	Juodkalnijos Vyriausybė pateikė teisės akto projektą, kuriuo siekiama įsteigti pirmąjį šalyje visapusišką užsienio investicijų tikrinimo mechanizmą, skirtą ekonominiam saugumui stiprinti. Ekonominės plėtros ministerija vadovautų vertinimo procesui ir koordinuotų veiksmus su ES, o naujoji Vertinimo taryba teiktų išvadas prieš Vyriausybei priimant galutinius sprendimus. Ši sistema skirta apsaugoti strateginius nacionalinius interesus ir suderinti Juodkalnijos investicijų taisykles su Europos standartais. 
	Crna Gora priprema Zakon o provjeri stranih investicija, Vlada dala rok od 18 mjeseci :: Ekonomija :: RTCG - Radio Televizija Crne Gore - Nacionalni javni servis

	09-14
	Juodkalnija ir Japonija pasirašė energetikos bendradarbiavimo memorandumą. Energetikos ir kasybos ministras Admir Šahmanovič bei Japonijos ekonomikos, prekybos ir pramonės ministras Ryosei Akazawa Tokijuje pasirašė penkerių metų susitarimą, kuriuo siekiama stiprinti bendradarbiavimą energetinio saugumo, darnaus vystymosi, dekarbonizacijos, energetikos pertvarkos ir infrastruktūros srityse. Numatyta skatinti vyriausybinių institucijų, mokslinių tyrimų ir finansų organizacijų bei privačių įmonių bendradarbiavimą, įskaitant galimus technologinius ir investicinius projektus. Tarp prioritetų – efektyvesnė elektros gamyba, elektros tinklų stabilizavimas ir plėtra, perdavimo bei skirstymo infrastruktūra, taip pat gamtinės dujos, SGD ir jų tiekimo grandinės. 
	Montenegro, Japan sign energy cooperation memorandum | Montenegro Politics News | SeeNews

	09-17
	Premjeras Milojko Spajić pristatė naują ekonominės politikos paketą „Euro Model“, pagal kurį nuo 2027 m. sausio minimali neto alga būtų didinama iki 1000-1400 eurų, priklausomai nuo darbuotojo išsilavinimo. Reforma taip pat numato pensijų didinimą ir darbo apmokestinimo pakeitimus. Vyriausybė teigia, kad tikslas – didinti gyventojų pajamas ir mažinti darbo jėgos apmokestinimą, tačiau darbdavių organizacijos ir dalis ekonomistų kelia klausimų dėl poveikio įmonių sąnaudoms, infliacijai ir viešiesiems finansams.
	Spajić najavio “Euro Model”: Od januara novi rast zarada, minimalne od 1000 do 1400 eura
Mikavica: Iznijeli smo bojazan da će "Euro model" imati velike posljedice za privredu

	09-24
	Šešios JAV įmonės susidomėjo Adrijos–Jonijos koridoriaus projektu. Šio koridoriaus tikslas – integruoti transporto, energetikos ir skaitmeninę infrastruktūrą bei pagerinti regionų susisiekimą, o antrasis projektas skirtas muitinės kontrolei ir sienų saugumui stiprinti. Kvietimai teikti paraiškas buvo paskelbti remiantis Juodkalnijos ir JAV susitarimu dėl strateginių projektų, pasirašytu Vašingtone liepos 24 d., o vyriausybė dabar įsteigs komisijas, kurios koordinuos ir stebės tolesnę šių projektų plėtrą.
	Za projekat Jadransko-jonskog koridora zainteresovano šest američkih kompanija

	09-26
	Juodkalnijoje vartotojų kainos rugpjūtį buvo 4,5 % didesnės nei prieš metus, rodo šalies statistikos tarnybos „Monstat“ duomenys. Didžiausią mėnesio kainų augimą lėmė transporto sektorius (+5,4 %), informacijos ir ryšių paslaugos (+4,4 %) bei restoranų ir apgyvendinimo paslaugos (+3,1 %). Kainos taip pat augo maisto, būsto, sveikatos ir alkoholio bei tabako kategorijose. Tuo metu drabužių ir avalynės kainos sumažėjo 3,4 %, o baldų ir būsto priežiūros prekių – 1 %.
	Monstat: Inflacija u avgustu 4,5 odsto



	09-26
	Moody's Ratings pakėlė Juodkalnijos kredito reitingą nuo Ba3 iki Ba2. Žiniasklaida nurodė, kad sprendimas buvo siejamas su struktūrinėmis reformomis, institucijų stiprinimu ir pažanga stojimo į ES procese. Apie tai pranešęs finansų ministras Novica Vukovič teigė, kad šis sprendimas yra patvirtinimas, jog Juodkalnija, įgyvendindama reformas, stiprina institucijas ir spartina integraciją į Europą.
	Vuković: Moody’s unaprijedio kreditni rejting na Ba2

	09-29
	Rugsėjo 29 d. paskelbta apie 50 mln. eurų vertės Velestovo saulės elektrinės projektą, kurį Cetinjėje vystys JAV ir Turkijos kapitalo energetikos bendrovė „Nu Energy and Investment“. Projektas apima ne tik saulės elektrinę, bet ir baterijų energijos kaupimo sistemą. Bendrovė jau turi su Juodkalnijos elektros perdavimo sistemos operatoriumi pasirašytą prisijungimo prie perdavimo tinklo sutartį. Įmonė jau vysto daugiau kaip 100 mln. eurų vertės atsinaujinančios energetikos projektų portfelį Juodkalnijoje.
	Novi energetski kapaciteti na Cetinju

	Kosovas

	09-10
	Kosovo ekonomikos ministerija paskelbė, kad baigtas pirmojo vėjo energetikos aukciono pasiūlymų etapas. Konkursas skirtas 50–100 MW naujų vėjo elektrinių pajėgumams. Pasiūlymus pateikė trys dalyviai: Vokietijos ir Kosovo konsorciumas „Notus Energy GmbH“ / „Stublla Energy“, Prancūzijos „Akuo Energy“ ir Turkijos „GÜRİŞ İnşaat ve Mühendislik“. Tikimasi, kad konkursas pritrauks privatų tarptautinį kapitalą į Kosovo energetiką ir padidins vietinę elektros gamybą.
	Three qualified bidders submit bids for the Wind Auction – Ministry of Economy

	09-10
	Rahoveco regione oficialiai atidarytas 70 MW galios Zatriq vėjo parkas. Projektas, į kurį investuota apie 106 mln. eurų, turi 12 turbinų ir per metus turėtų pagaminti apie 185 GWh elektros, kurios pakaktų maždaug 45 tūkst. namų ūkių poreikiams. Tikimasi, kad projektas, kuris didina Kosovo atsinaujinančios energetikos pajėgumus, padės sumažinti elektros importo poreikį, ypač žiemos mėnesiais.
	106 million euros for wind farm, Kurti: Kosovo has great potential for renewable energy

	09-12
	Paskelbti rugpjūčio infliacijos duomenys parodė, kad vartotojų kainų indeksas per metus padidėjo 7,3 %. Ypač stipriai kilo būsto, vandens, elektros, dujų ir kito kuro kainos. Transportas pabrango 21,1 %, būstas, vanduo, elektra, dujos ir kitas kuras – 11,8 %, restoranai ir apgyvendinimo paslaugos – 5,4 %. 
	https://reporteri.net/en/NEWS/Inflation-in-Kosovo-reaches-7.3%25--transportation-becomes-most-expensive-in-August/

	09-26
	Pranešama, kad dėl parlamentinės aklavietės Kosovas prarado daugiau nei 40 mln. eurų ES finansavimo. Ministras Pirmininkas Albin Kurti teigė, kad Kosovas įgyvendino 20 reformų priemonių, kurių vertė siekia 153,3 mln. eurų, pagal ES augimo planą, tačiau nepavyko užbaigti šešių iš 13 reformų, kurias reikėjo įgyvendinti iki birželio 30 d. Dėl to šalis negavo daugiau nei 40 mln. eurų iš 90,7 mln. eurų, susijusių su tuo terminu. A. Kurti teigė, kad iki gruodžio pabaigos turi būti užbaigtos dar 22 reformos, kurių vertė siekia 131,4 mln. eurų, o Kosovas galėtų gauti dar 258 mln. eurų pagal 2026–2027 m. IPA programas..
	Kurti: Kosovo lost over 40 million euros from the EU due to the blockade in the Parliament

	09-27
	Užsienio investicijos į Kosovą per pusmetį pasiekė 467,4 mln. eurų. Rugsėjo pabaigoje paskelbti duomenys rodo 8,3 % tiesioginių užsienio investicijų augimą. Visgi net 68 % užsienio investicijų teko nekilnojamajam turtui. Vokietija buvo didžiausias investicijų šaltinis (29,9 %), po jos sekė Šveicarija (17,1 %), Nyderlandai, Albanija ir JAV. Kosovo investicijos užsienyje taip pat padidėjo ir pasiekė 181,3 mln. eurų – tai 7,8 % daugiau nei praėjusiais metais.
	Rriten investimet e huaja në Kosovë: 467.4 milionë euro në gjashtëmujorin e parë, 68 për qind në patundshmëri • KosovaPress

	09-30
	Rugsėjo 30 d. Vyriausybė patvirtino įstatymo pakeitimus, kurie yra vienas iš paskutinių teisinių žingsnių Kosovo stojimo į bendrą Europos mokėjimų erdvę SEPA procese. Kosovo centrinis bankas teigė, kad įstatymo priėmimas ir įsigaliojimas leis pradėti galutinį Kosovo paraiškos procesą. Narystė SEPA būtų reikšminga verslui ir gyventojams, nes leistų pigiau atlikti euro pervedimus su SEPA erdvės šalimis.
	CBK welcomes the Government's step towards SEPA: Kosovo towards integration into the European payment system

